"Idrok" intellektual o`yinining Respublika bosqichi g`oliblari aniqlandi

«IDROK» BILAN AQLNI ChARXLAYMIZ!
Adliya vazirligi tashabbusi bilan barcha yuridik texnikum o`quvchi yoshlari o`rtasida joriy yil noyabr-dekabr oylarida «Idrok» intellektual o`yini tashkil etildi.
Mazkur intellektual o`yinni o`tkazishdan maqsad – yuridik texnikum yoshlarini intellektual salohiyatini oshirish, ularga o`z iqtidor va salohiyatini namoyon etishga imkoniyatlar yaratish, o`z kasbini sevish, ilm-fanga ishtiyoq va yurt kelajagiga daxldorlik tuyg`ularini yuksaltirishdan iborat.
Intellektual o`yin respublikadagi barcha Yuridik texnikumlarning o`quvchilari o`rtasida Yuridik texnikum va Respublika miqyosidan iborat bo`lgan bosqichlarda o`tkaziladi. 
2021 yil 12-13-dekabr kunilar intellektual o`yinning Respublika bosqichi bo`lib o`tdi.
Respublika bosqichida Qoraqalpog`iston Respublikasi, viloyatlar va Toshkent shahar Yuridik texnikumlarda g`olib bo`lgan 14 ta jamoa ishtirok etishdi.
Intellektual o`yin davomida o`quvchi- yoshlar qonunchillikka taklif shaklida tayyorlagan taqdimotlari hamda umumiy, huquqiy va qiziqarli savollarga tezkorlik bilan javob berish bo`yicha o`zaro bellashdi.
Natijalarga ko`ra:
1-o`ringa – Navoiy viloyati yoshlari; 
  2-o`ringa – Farg`ona viloyati yoshlari; 
3-o`ringa – Andijon viloyati yoshlari loyiq deb topildi.
G`oliblargasertifikat, kubok va tanlov nomi yozilgan statuetka topshiriladi.
Shuningdek, “eng ahil jamoa”, “eng bilimdon ishtirokchi” va “eng tezkor ishtirokchi” bo`lgan jamoa va ishtirokchilar estalik sovg`alari bilan taqdirlanishdi.
Adliya vazirligi
Jamaotchilik bilan aloqalar bo`limi